CELEX: 62022TN0111
Language: mt
Date: 2022-02-28 00:00:00
Title: Kawża T-111/22: Rikors ippreżentat fit-28 ta’ Frar 2022 – Baert vs Il-Kummissjoni

11.4.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 158/15
            
         
      Rikors ippreżentat fit-28 ta’ Frar 2022 – Baert vs Il-Kummissjoni
      (Kawża T-111/22)
      (2022/C 158/18)
      Lingwa tal-kawża: il-Franċiż
      
         Partijiet
      
      
         Rikorrent: Rhonny Baert (Deinze, il-Belġju) (rappreżentanti: D. Grisay u A. Ansay, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tilqa’ dan ir-rikors għal annullament/responsabbiltà mhux kuntrattwali;
               
            
                  —
               
               
                  tiddikjarah ammissibbli u, konsegwentement:
                  
                              —
                           
                           
                              prinċipalment:
                              
                                          —
                                       
                                       
                                          tiddikjara r-rikors għal annullament fondat, u tiddeċiedi li r-rifjut impliċitu tal-Awtorità tal-Ħatra tat-28 ta’ Frar 2022, kif ukoll id-deċiżjoni meħuda mill-Kummissjoni Ewropea fil-21 ta’ Diċembru 2016 (avviż ta’ ffissar) huma nulli, għar-raġunijiet li:
                                          
                                                      —
                                                   
                                                   
                                                      l-Artikoli 77 tar-Regolamenti tal-Persunal u 11 tal-Anness VIII tar-Regolamenti tal-Persunal, li l-avviż ta’ ffissar tal-21 ta’ Diċembru 2016 huwa bbażat fuqhom, huma illegali;
                                                   
                                                
                                                      —
                                                   
                                                   
                                                      billi ma pproponiet lir-rikorrent, fl-opinjoni ta’ ffissar tagħha tal-21 ta’ Diċembru 2016, ebda ħlas lura tad-drittijiet għall-pensjoni mhux magħduda mill-awtorità Ewropea kompetenti, il-Kummissjoni Ewropea naqset fid-dmir ta’ premura tagħha;
                                                   
                                                
                                                      —
                                                   
                                                   
                                                      billi ma pproponiet lir-rikorrent, fl-opinjoni ta’ ffissar tagħha tal-21 ta’ Diċembru 2016, ebda ħlas lura tad-drittijiet għall-pensjoni mhux magħduda mill-awtorità Ewropea kompetenti, il-Kummissjoni kisret il-prinċipju ta’ ugwaljanza fit-trattament u ta’ nondiskriminazzjoni;
                                                   
                                                
                                    
                                          —
                                       
                                       
                                          u tibgħat il-fajl lura lill-Awtorità tal-Ħatra sabiex hija tiddetermina l-ammont li għandu jitħallas lura lir-rikorrent;
                                       
                                    
                        
                              —
                           
                           
                              sussidjarjament,
                              
                                          —
                                       
                                       
                                          tiddikjara r-rikors għal kumpens ibbażat fuq l-arrikkiment indebitu fondat għar-raġuni li r-rikorrent ġie mtellef l-ammont tad-drittijiet ta’ pensjoni tiegħu mħallsa fl-iskema nazzjonali tal-pensjoni, mhux meħuda inkunsiderazzjoni mill-awtorità kompetenti tal-Unjoni, u li korrelattivament arrikkew il-fond ta’ pensjoni tal-Unjoni Ewropea;
                                       
                                    
                                          —
                                       
                                       
                                          tikkundanna lill-Kummissjoni sabiex tikkumpensa d-dannu finanzjarju subit mir-rikorrent, evalwat fil-ġurnata tal-preżentata ta’ dan ir-rikors, fis-somma ta’ EUR 31 066,80 f’kapital jew, għall-inqas, 39,18 % tal-arretrati perjodiċi miġbura mill-Kummissjoni mill-1 ta’ Frar 2017, li għandhom jiżdiedu bl-istess perċentwal għall-arretrati futuri;
                                       
                                    
                        
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors, ir-rikorrent jinvoka erba’ motivi.
      
                  1.
               
               
                  L-ewwel motiv, ibbażat fuq l-eċċezzjoni tal-illegalità tal-Artikolu 77(1) tar-Regolamenti tal-Persunal tal-Unjoni Ewropea (iktar ’il quddiem ir-“Regolamenti tal-Persunal”) u tal-Artikolu 11(2) tal-Anness VIII tar-Regolamenti tal-Persunal. Ir-rikorrent jargumenta li d-dispożizzjonijiet imsemmija iktar ’il fuq jipprevedu li l-uffiċjal għandu jieħu d-deċiżjoni li jittrasferixxi d-drittijiet għall-pensjonijiet tiegħu, akkumulati fi ħdan is-sistema nazzjonali, lejn l-fond ta’ pensjonijiet tal-Unjoni Ewropea (iktar ’il quddiem is-“FPUE”) fi żmien għaxar snin wara l-bidu tal-attività tiegħu fid-dipartimenti tal-istituzzjonijiet tal-Unjoni. Issa, huwa biss fil-mument tal-irtirar tiegħu li l-uffiċjal li jkun għamel trasferiment jista’ korrettament ikejjel il-portata tat-trasferiment eventwali tiegħu, b’mod partikolari minħabba r-regola li tillimita l-ammont tal-pensjonijiet għal 70 %. Ir-rikorrent jikkonkludi minn dan li din ir-regola toħloq differenza fit-trattament meta mqabbel ma’ uffiċjal li jkun għamel il-karriera kollha tiegħu fi ħdan is-sistema Ewropea bi ksur tal-prinċipju ta’ nondiskriminazzjoni.
               
            
                  2.
               
               
                  It-tieni motiv, ibbażat fuq il-ksur tad-dmirijiet ta’ assistenza u ta’ premura msemmija fl-Artikolu 24 tar-Regolamenti tal-Persunal. Ir-rikorrent jargumenta li, mat-trasferiment tad-drittijiet għall-pensjoni tagħhom mis-sistema nazzjonali lejn il-FPUE, l-uffiċjali normalment jiksbu, mingħand il-Kummissjoni, tabella li tippreċiża jekk huma għandhomx dritt għal rimbors tal-attwarju ekwivalenti mhux bonifikat tal-ammonti mħallsa fl-iskema nazzjonali ta’ oriġini, mhux magħduda fis-sistema ta’ pensjoni tal-Unjoni. Barra minn hekk, ir-rimbors ġeneralment jopera mingħajr restrizzjonijiet jew passi partikolari. Issa, skont ir-rikorrent, huwa la rċieva din it-tabella u lanqas ebda rimbors.
               
            
                  3.
               
               
                  It-tielet motiv, ibbażat fuq il-ksur tal-prinċipju ta’ ugwaljanza fit-trattament u ta’ nondiskriminazzjoni. Ir-rikorrent iqis li teżisti diskriminazzjoni mhux iġġustifikata minn kriterju oġġettiv bejn ċerti uffiċjali li jingħataw rimbors mat-trasferiment tad-drittijiet għall-pensjoni tagħhom u oħrajn li għalihom dan ma huwiex il-każ.
               
            
                  4.
               
               
                  Ir-raba’ motiv, ibbażat fuq kontestazzjoni tar-responsabbiltà mhux kuntrattwali minħabba l-eżistenza ta’ arrikkiment indebitu għad-detriment tar-rikorrent.